# เทศบาลนครสกลนคร
เทศบาลนครสกลนคร เป็นเทศบาลนครที่ตั้งอยู่ในอำเภอเมืองสกลนคร จังหวัดสกลนคร มีพื้นที่ครอบคลุมตำบลธาตุเชิงชุมทั้งตำบล ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดสกลนคร เป็นเทศบาลนครที่ใหญ่เป็นอันดับที่ 27 ของประเทศ และอันดับ 5 ของภาคตะวันออกเฉียงเหนือ นับเป็นนครใหญ่แห่งใหม่ของภาคตะวันออกเฉียงเหนือที่กำลังเจริญเติบโตสูง

  ประวัติ 
เทศบาลเมืองสกลนคร ได้รับการจัดตั้งขึ้นเมื่อวันที่ 11 มีนาคม พ.ศ. 2479 ตามพระราชกฤษฎีกาจัดตั้งเทศบาลเมืองสกลนคร จังหวัดสกลนคร พ.ศ. 2479 (ประกาศใน ราชกิจจานุเบกษา เล่มที่ 53 หน้า 1319 ลงวันที่ 14 มีนาคม พ.ศ. 2479) พระราชกฤษฎีกาจัดตั้งเทศบาลเมืองสกลนคร จังหวัดสกลนคร พุทธศักราช ๒๔๗๙ เล่มที่ ๕๓ ตอนที่ ๐ ก ประกาศ ณ วันที่ ๑๔ มีนาคม พ.ศ. ๒๔๗๙ หน้าที่ ๑๓๑๙ นายกเทศมนตรีคนแรก คือ ขุนถิรมัยสิทธิการ เข้าดำรงตำแหน่ง เมื่อวันที่ 15 กันยายน พ.ศ. 2480 มีพื้นที่ 13 ตารางกิโลเมตร โดยยกเอาพื้นที่ตำบลธาตุเชิงชุมทั้งตำบลเป็นเขตเทศบาล สำนักงานเทศบาลแต่ก่อนเรียกว่า "ศาลาเทศบาลเมืองสกลนคร" เดิมนั้นตั้งอยู่สถานีรถปรับอากาศ ปัจจุบันสถานที่ตั้งเข้าที่ดินของวัดแจ้งแสงอรุณ เมื่อก่อนนั้นเป็นที่ตั้งของตลาดสดเทศบาล ต่อมาเมื่อ พ.ศ. 2500 จึงย้ายมาตั้งสำนักงานมาอยู่ในสถานที่ปัจจุบัน 

ใน พ.ศ. 2533 ได้มีการขยายเขตเทศบาลออกไปครอบคลุมท้องที่ข้างเคียงพระราชกฤษฎีกาเปลี่ยนแปลงเขตเทศบาลเมืองสกลนคร จังหวัดสกลนคร พ.ศ. ๒๕๓๓ เล่มที่ ๑๐๗ ตอนที่ ๑๒๕ ก ฉบับพิเศษ ประกาศ ณ วันที่ ๑๙ กรกฎาคม พ.ศ. ๒๕๓๓ หน้าที่ ๕ ได้แก่ บางส่วนของตำบลงิ้วด่อน ตำบลห้วยยาง ตำบลดงมะไฟ ตำบลธาตุนาเวง และตำบลฮางโฮง ทำให้มีพื้นที่เพิ่มขึ้นเป็น 54.54 ตารางกิโลเมตร จนกระทั่งได้รับการยกฐานะจากเทศบาลเมืองสกลนครเป็น เทศบาลนครสกลนคร ตามประกาศกระทรวงมหาดไทยลงวันที่ 24 มกราคม พ.ศ. 2555 ซึ่งมีผลตั้งแต่วันที่ 8 มีนาคม ปีเดียวกัน

 ภูมิศาสตร์ 
เขตเทศบาลนครสกลนครมีพื้นที่ 54.54 ตารางกิโลเมตร มีพิกัดตั้งอยู่ระหว่างเส้นรุ้งที่ 16 องศา 45 ลิปดา ถึง 18 องศา 00 ลิปดาเหนือ และเส้นแวงที่ 103 องศา 15 ลิปดาตะวันออก ห่างจากกรุงเทพมหานครทางรถยนต์ประมาณ 633 กิโลเมตร สูงจากระดับน้ำทะเล 172 เมตร ประกอบด้วยพื้นที่เกษตรกรรม 3 ตารางกิโลเมตรและพื้นที่อุตสาหกรรม 1.5 ตารางกิโลเมตร สภาพพื้นที่ทั่วไปเป็นที่ราบสูง ส่วนมากเป็นดินปนทราย มีภูเขาเป็นทิวทัศน์ทางด้านตะวันตกและทางทิศใต้ ส่วนด้านทิศตะวันออกและทิศเหนือเป็นที่ราบต่ำ มีหนองหานซึ่งมีน้ำขังอยู่ตลอดปี ในฤดูแล้งบริเวณหนองหานบางตอนแห้งกลายเป็นทุ่งหญ้าใช้เป็นที่เลี้ยงสัตว์ การระบายน้ำในเขตเทศบาลทุกจุดจะมุ่งลงสู่หนองหานประมาณร้อยละ 60 หนองสนมร้อยละ 30 และแหล่งน้ำอื่น ๆ ร้อยละ 10

 อาณาเขต 
เทศบาลนครสกลนคร ตั้งอยู่ทางใจกลางอำเภอเมืองสกลนคร มีอาณาเขตติดต่อกับองค์กรปกครองท้องถิ่นข้างเคียงดังต่อไปนี้
 ทิศเหนือ ติดต่อกับ เทศบาลตำบลธาตุนาเวง
 ทิศตะวันออก ติดต่อกับ  เทศบาลตำบลธาตุนาเวง
 ทิศใต้ ติดต่อกับ องค์การบริหารส่วนตำบลห้วยยาง, องค์การบริหารส่วนตำบลดงมะไฟ
 ทิศตะวันตก ติดต่อกับ เทศบาลตำบลเหล่าปอแดง, เทศบาลตำบลงิ้วด่อน

 ภูมิอากาศ 

 ตราประจำเทศบาล 
ดวงตราเทศบาลเป็นรูปวงกลมซ้อนกัน ขนาดเส้นผ่าศูนย์กลางวงนอกประมาณ 1 นิ้วครึ่ง วงในประมาณ 1 นิ้ว มีช่องว่างระหว่างวงในและวงด้านนอก จะมีอักษรจารึกว่า "สำนักงานเทศบาลนครสกลนคร" ส่วนด้านล่างจารึกว่า "จังหวัดสกลนคร" ภายในวงกลมด้านในมีรูปพระธาตุเชิงชุมตั้งอยู่ตรงกลาง ซึ่งเป็นสัญลักษณ์ หมายถึง พระธาตุเชิงชุมวรวิหารอันศักดิ์สิทธิ์ ซึ่งเป็นที่เลื่อมใสและเคารพของประชาชน ตั้งอยู่ในวัดพระธาตุเชิงชุมในเขตเทศบาล ฉะนั้น ดวงตรานี้จึงเป็นเครื่องหมายว่า เป็นเมืองแห่งพุทธศาสนา

 รายชื่อนายกเทศมนตรี 
 เทศบาลเมืองสกลนคร 
ลำดับรายชื่อชื่อตำแหน่งช่วงเวลาระยะเวลาหมายเหตุ 1. ขุนถิรมัยสิทธิการ นายกเทศมนตรี 15 ก.ย. 2480 - พ.ค. 2483  2 ปี 6 เดือน  2. นายคง   โสตถิสวัส นายกเทศมนตรี มิ.ย. 2483 - 17 ก.ค. 2584 1 ปี 1 เดือน  3. นายทิม   สิทธิไตย  นายกเทศมนตรี 16 พ.ค. 2584 - 9.ก.ย. 2485 1 ปี 4 เดือน 4. นายคาย   สิงหกุล  นายกเทศมนตรี  10 ก.ย. 2485 - 4 พ.ย. 2486 1  ปี 5. นายเจียม   ศิริขันธ์ นายกเทศมนตรี  5 พ.ย. 2486 - 20 พ.ย. 2491 5 ปี  6. นายสิขร  สิขรภูมานรักษ์ นายกเทศมนตรี  20 พ.ย. 2491 - 30 พ.ค. 2492 1 ปี  7. นายณรงค์  วงศ์สกล นายกเทศมนตรี  1 มิ.ย. 2492 - 19 มิ.ย. 2496 4 ปี  8. นายนิล  มาหริน นายกเทศมนตรี  19 มิ.ย. 2496 - 21 ก.ค. 2496 1 เดือน  9. นายเฉลิม  วรรธโนทัย  นายกเทศมนตรี  21 ก.ค. 2496 - 16  มี.ค.  2497  10. นายชุนห์  ศรีดามา  นายกเทศมนตรี  16 มี.ค. 2497 - 15  พ.ค.  2498   11. นายเวียง   สาครสินธุ์  นายกเทศมนตรี  15 พ.ค. 2497 - 23 พ.ย. 2498   12. นายชุนห์   ศรีดามา นายกเทศมนตรี  23 พ.ย.2498  -  30 พ.ย.2501    13. นายดาบชัย อัคราช นายกเทศมนตรี  20  พ.ค. 2501  -  17 พ.ค.  2506  14. นายดาบชัย   อัคราช นายกเทศมนตรี  20 ส.ค.  2506  -  24 ธ.ค.  2510    15. นายดาบชัย   อัคราช นายกเทศมนตรี  27 ก.พ.  2511 -  25 ธ.ค.  2515    16. นายศาสตร์ พรหมสาขา ณ สกลนคร นายกเทศมนตรี  26  ธ.ค.  2515  -  4 ก.พ.  2518  17.  นายทองวุ้น  ทิพย์เสนา  นายกเทศมนตรี  5  ก.พ.  2519  -  6  ก.ย. 2519    18. นายศาสตร์ พรหมสาขา ณ สกลนคร  นายกเทศมนตรี  8  ก.ย.  2519  -  29  มิ.ย.  2523    19. นายศาสตร์ พรหมสาขา ณ สกลนคร  นายกเทศมนตรี  30  มิ.ย.  2523 - 2 ส.ค. 2528    20. นายดาบชัย   อัคราช นายกเทศมนตรี  2  ส.ค.  2528  -  16 ก.ย. 2529   21. พันตรีพยุงศักดิ  ทรัพย์ชูแสง นายกเทศมนตรี 16 ก.ย.2529- 19 ก.ย. 2529   22. นายดิลก อัคราช นายกเทศมนตรี 19 ก.ย. 2529 - 29  ก.ย. 2533   23. ร.ต.นิรันดร์ ยิ่งอรุณธรรม นายกเทศมนตรี  29 ก.ย.  2533 - 2 ต.ค. 2533   24. นายจำลอง นวลมณี นายกเทศมนตรี  2 ต.ค. 2533 - 31 ต.ค. 2534    25. พันเอกแฉล้ม จันทรวัติ นายกเทศมนตรี  1 พ.ย. 2534  -  30 พ.ย.  2538    26. พันเอกแฉล้ม จันทรวัติ นายกเทศมนตรี  1 ธ.ค. 2534  -  28 ก.พ. 2541    27. นายอาคม พรหมสาขา ณ สกลนคร นายกเทศมนตรี  2 มี.ค. 2541  -  3 ก.ย.  2541    28. นายวีระวัฒน์ นวลมณี นายกเทศมนตรี  3 ก.ย. 2541  -  7 ม.ค.  2543    29. นายอาคม พรหมสาขา ณ สกลนคร นายกเทศมนตรี  11  ม.ค.  2543  - 10  พ.ค.  2544    30. นายเกียรติสุทธิ์ วรรัตนธรรม นายกเทศมนตรี  10  พ.ค.  2544  -  18 ธ.ค.  2546    31. นางสุมาลี  บุญยารมย์ นายกเทศมนตรี  19  ธ.ค.  2546  -  24   ธ.ค.  2546  32. นายเอนก ศิริวรรณยา  นายกเทศมนตรี  25  ธ.ค. 2546  - 14  มิ.ย.  2547      33. นายโกมุท ฑีฆธนานนท์   นายกเทศมนตรี  1 ก.พ.2547 - 31 ม.ค. 2551   นายกเทศมนตรีจากการเลือกของประชาชนโดยตรงครั้งแรก 34. นายโกมุท  ทีฆธนานนท์   นายกเทศมนตรี  1 ก.พ.2551 - 8 มี.ค. 2551 35. นายโกมุท ฑีฆธนานนท์   นายกเทศมนตรี  9  มี.ค. 2551 - 7 มี.ค. 2555  

 เทศบาลนครสกลนคร 
ลำดับรายชื่อชื่อตำแหน่งช่วงเวลาระยะเวลาหมายเหตุ 1. นายโกมุท  ทีฆธนานนท์   นายกเทศมนตรีนครสกลนคร  8  มี.ค. 2555 - 4 มิ.ย. 2555 2. นายโกมุท ฑีฆธนานนท์   นายกเทศมนตรีนครสกลนคร 5  มิ.ย. 2555  - ปัจจุบัน   นายกเทศมนตรีนครสกลนครคนแรก จากการเลือกของประชาชนโดยตรง